ചിന്താ ജെറോമിനെതിരെ ഇപ്പോള് നടക്കുന്ന ആരോപണം തികച്ചും വ്യക്തിഹത്യ മാത്രമാണ് യുവജന കമ്മീഷന് അദ്ധ്യക്ഷ ചിന്താ ജെറോമിനെതിരെ നടക്കുന്ന ആരോപണം തികച്ചും വ്യക്തിഹത്യ മാത്രമാണെന്ന് ഗവേഷകനയ ദിനു വെയില്. ചിന്താ ജെറോമിന് ഡോക്ടറേറ്റ് ലഭിച്ചതില് ആഴിമതി ഉണ്ടെന്ന ആരോപണം ഉയര്ന്നിരുന്നു. എന്നാല് പ്രാഥമിക അന്വേഷണം പോലും നടത്താതെ ഒരു സ്ത്രീയ്ക്കെതിരെ, ഒരു അര്ദ്ധ ജുഡീഷ്യല് കമ്മീഷന്റെ അധ്യക്ഷയായിരിക്കുമ്ബോള് തന്നെ ഗവേഷണം പൂര്ത്തീകരിച്ച ഒരാള്ക്കെതിരെ അയാള് അഴിമതി നടത്തി എന്ന തരത്തില് ഗുരുതരമായ, തെറ്റായൊരു ആരോപണം ഉന്നയിക്കുന്നത് ഒട്ടും ധാര്മ്മികമല്ല എന്ന് ദിനു വെയില് തന്റെ ഫെയ്സ്ബുക്ക് കുറിപ്പില് അഭിപ്രായപ്പെട്ടു. കുറിപ്പിന്റെ പൂര്ണരൂപം: ചിന്താ ജെറോമിനെതിരെ ഇപ്പോള് നടക്കുന്ന ആരോപണം തികച്ചും വ്യക്തിഹത്യ മാത്രമാണ്. പ്രാഥമിക അന്വേഷണം പോലും നടത്താതെ ഒരു സ്ത്രീയ്ക്കെതിരെ, ഒരു അര്ദ്ധ ജുഡീഷ്യല് കമ്മീഷന്റെ അധ്യക്ഷയായിരിക്കുമ്ബോള് തന്നെ ഗവേഷണം പൂര്ത്തീകരിച്ച ഒരാള്ക്കെതിരെ അയാള് അഴിമതി നടത്തി എന്ന തരത്തില് ഗുരുതരമായ, തെറ്റായൊരു ആരോപണം ഉന്നയിക്കുന്നത് ഒട്ടും ധാര്മ്മികമല്ല. 16.10.2016 മുതല്, അതായത് യുവജന കമ്മീഷന് അധ്യക്ഷയായ് നിയമിതയായത് മുതല് ചിന്ത അപേക്ഷ നല്കി Jrf അടിസ്ഥാനത്തില് Full time scholar ല് നിന്ന് Partime Scholar ആയി മാറിയിരുന്നു. രാഷ്ട്രീയ വ്യത്യാസങ്ങള്, വിയോജിപ്പുകള് ചിന്തയുമായ് അനവധിയുണ്ടാവാം. എനിയ്ക്കുമുണ്ട്. ആര്ക്കെതിരെയാണെങ്കിലും നമ്മള്ക്ക് രാഷ്ട്രീയ വിയോജിപ്പുണ്ടെന്ന് കരുതി പ്രാഥമികമായ് അന്വേക്ഷിക്കുകപോലും ചെയ്യാതെ വ്യക്തിഹത്യയ്ക്ക് മുതിരുന്നത് പൂര്ണ്ണമായും തെറ്റാണ്. നീതികേടാണ്. ചിന്താ ജെറോമിനെതിരെ ഫെയ്സ്ബുക്കില് പ്രചരിക്കുന്ന കുറിപ്പ്: അപ്പോ ഒരു പ്രശ്നങ്ങമുണ്ടല്ലോ മിസ്. ചിന്താ ജെറോം. പി എച്ച് ഡിയ്ക്ക് ജെ ആര് എഫ് ആനുകൂല്യം ലഭിച്ചിരുന്നു എന്നാണു താങ്കള് പറയുന്നത്. യു ജി സിയുടെ ജൂനിയര് റിസര്ച്ച് ഫെല്ലോഷിപ്പ് അഥവാ ജെ ആര് എഫ് സ്റ്റൈപ്പന്റ് കൈപ്പറ്റുമ്ബോള് വരുമാനമുള്ള മറ്റു ജോലികള് ഒന്നും ചെയ്യുന്നില്ല എന്നൊരു സത്യവാങ്ങ്മൂലം താങ്കള് ഒപ്പിട്ടുനല്കിയിട്ടുണ്ട്. സംസ്ഥാന യുവജന കമ്മീഷന് അംഗം ആയി മാസം ഒന്നരലക്ഷം രൂപ കൈപ്പറ്റിയിരുന്ന താങ്കള് നിയമപ്രകാരം ജെ ആര് എഫ് സ്റ്റൈപ്പന്റിനു യോഗ്യയല്ല. അഥവാ സത്യവാങ്ങ്മൂലം ലംഘിച്ചിട്ടുണ്ട്. മറ്റൊന്ന് ഫുള്ടൈം പി എച്ച് ഡി എടുക്കുന്ന ആള് മറ്റ് ജോലികള് ചെയ്യരുതെന്ന് യു ജി സി നിബന്ധനയുണ്ട്. താങ്കള് ഫുള്ടൈം പി എച്ച് ഡി എടുത്തു എന്നാണു വാര്ത്തകളില് നിന്ന് മനസ്സിലാകുന്നത്. പാര്ട്ട് ടൈം പി എച്ച് ഡിയ്ക്ക് ജെ ആര് എഫ് ലഭിയ്ക്കുകയുമില്ല. രണ്ടായാലും താങ്കള് നിയമവിരുദ്ധമായ രീതിയിലാണു മാസം 48,000 രൂപയ്ക്കടുത്ത് യു ജി സിയില് നിന്ന് കഴിഞ്ഞ അഞ്ചുവര്ഷം കൈപ്പറ്റിയിരുന്നത്. ഒന്നുകില് താങ്കള് ജോലികള് ഒന്നും ചെയ്തിരുന്നില്ല ശമ്ബളം വാങ്ങിയിരുന്നില്ല എന്നു തെളിയിയ്ക്കണം. അല്ലെങ്കില് ഇപ്പോള് ലഭിച്ച പി എച്ച് ഡി രാഷ്ട്രീയസ്വാധീനം വഴി കേരളാസര്വ്വകാലാശാലയില് നിന്ന് ഒപ്പിച്ചതാണെന്ന് കരുതണം. ഇതൊന്നുമല്ലെങ്കില് താങ്കളെ സ്പെഷ്യല് സ്റ്റുഡന്റ് ആയി യു ജി സി പരിഗണിച്ച് നിയമങ്ങള് മുഴുവന് ഇളവ് ചെയ്തു എന്ന് കരുതണം. പ്രോട്ടോക്കോള് തെറ്റിച്ച് കോവിഡ് വാക്സിനെടുത്തതുപോലെ നിസ്സാരപ്രശ്നമല്ല മാഡാം. വിശദീകരിച്ചേ മതിയാവൂ!!